Diari Oficial de la Generalitat Valenciana


Sumari del DOGV 9433, del 22-09-2022 (2022/8465)

RESOLUCIÓ de 15 de setembre de 2022, de la Direcció Territorial de València, d'adjudicació i denegació d'assentaments apícoles gratuïts en forests de la Generalitat Valenciana, disponibles a partir de l'1 de setembre de 2022 a la província de València.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9433

Data del DOGV
:   22-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8465


Data del document
:   15-09-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 15 de setembre de 2022, de la Direcció Territorial de València, d'adjudicació i denegació d'assentaments apícoles gratuïts en forests de la Generalitat Valenciana, disponibles a partir de l'1 de setembre de 2022 a la província de València. [2022/8465]  
Mitjançant Resolució d'16 de maig de 2022, del director general de Medi natural i d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, es fa pública la relació d'assentaments en forests propietat de la Generalitat Valenciana, en els quals s'estableix la gratuïtat dels aprofitaments apícoles disponibles a partir de l'1 de setembre de 2022 (DOGV 2022/9349 de 24 de febrer).  
Vistes les sol·licituds presentades de conformitat amb l'article 4 del Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en muntanyes de propietat de la Generalitat. Per la Secció Forestal, el 15 de setembre de 2022 s'emet informe-proposta d'adjudicació i denegació de sol·licituds valorades d'acord amb els criteris establits en l'article 8 del Decret 71/2011.  
  
Fent ús de la competència que tinc atribuïda segons el que estableix l'article 4.5. del citat Decret 71/2011, resolc:  
  
Primer  
Adjudicar l'aprofitament dels assentaments apícoles sol·licitats en les forests de la Generalitat Valenciana de la província de València descrits en l'annex I.  
  
Segon  
Denegar l'adjudicació de l'aprofitament dels assentaments apícoles descrits en l'annex II.  
  
Tercer  
Obrir un termini de 15 dies naturals a partir de l'endemà de la publicació de la Resolució per a presentar sol·licituds en els assentaments l'adjudicació dels quals ha quedat deserta i que estan indicats en l'annex III.  
Els aprofitaments hauran de dur-se a terme d'acord amb les següents condicions:  
1. El període d'aprofitament estarà comprés entre l'endemà de la publicació en el DOGV i el 31 d'agost de 2025, tots dos inclusivament.  
  
2. Excepte per causes de força major degudament justificades, els adjudicataris hauran d'ocupar els assentaments abans del 30 de novembre del present any: transcorregut este termini sense que la instal·lació s'haja dut a terme, l'assentament quedarà lliure i es podrà adjudicar a un altre interessat, seguint els criteris de valoració establits en l'article 8 del Decret 71/2011.  
3. L'assentament dels ruscos estarà condicionat als treballs que es puguen executar en estes forests. Els adjudicataris hauran d'assumir les instruccions del Servei Territorial de Medi Ambient de València de la Conselleria d'Agricultura, Desenvolupament Rural, Emergència Climàtica i Transició Ecològica.  
En el que no es contempla en la present autorització, caldrà ajustar-se al que es disposa en:  
- Llei 3/1993, forestal de la Comunitat Valenciana.  
- Decret 12/1987, de 2 de febrer, del Consell de la Generalitat, pel qual es regula i ordena l'activitat apícola a la Comunitat Valenciana.  
  
- Reial decret 209/2002, de 22 de febrer, pel qual s'estableixen normes d'ordenació de les explotacions apícoles  
- Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en forests propietat de la Generalitat Valenciana.  
- Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat  
- Les disposicions que regulen en l'actualitat l'activitat apícola en la Comunitat Valenciana, independentment de les condicions o limitacions que puga establir qualsevol norma de caràcter general que es dicte i entre en vigor durant la vigència de l'aprofitament que s'autoritza.  
  
  
Contra la present resolució, que no posa fi a la via administrativa, es podrà interposar un recurs d'alçada davant el director general de Gestió del Medi Natural i d'Avaluació Ambiental, en el termini d'un mes comptat a partir de la publicació de la present resolució, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 15 de setembre de 2022.- La directora territorial: Isabel Gomis Moratal.